ڕیمۆنتادا
لە وەرزشدا، زاراوەی ڕیمۆنتادا () بەکاردێت بۆ ئاماژەکردن بەو بارودۆخانە کە وەرزشکارێک یان یانەیەک دەتوانێت بەسەر زیانێکی گەورەدا زاڵ بێت لە ئەنجام، خاڵ، یان پێگەدا بەرامبەر ڕکابەرەکەیان.

ئەم دیاردەیە زۆرجار سەرنجی میدیاکان ڕادەکێشێت، ھەروەھا ھاوسۆزی و سەرسامی لەلای ھاندەران دروست دەکات، تەنانەت لەلای ئەوانەی کە بێلایەنن یان لایەنگری تیپی بەرامبەرن.<ref>{{Cite book|last=Moskowitz, Tobias J. y L. Jon Wertheim|url=https://archive.org/details/scorecastinghidd0000mosk_n2j2|title=Scorecasting: The Hidden Influences Behind How Sports Are Played and Games Are Won|year=2012|page=77-78}}</ref> یەکێک لە نموونە ھەرە بەناوبانگەکانی ڕیمۆنتادا یاریی گەڕانەوەی قۆناغی ١٦ی پاڵەوانەکانی ئەورووپا بوو لە نێوان یانەی تۆپی پێی بارسێلۆنا و یانەی تۆپی پێی پاریس سان جێرمان.

 مێژوو 
ئەم زاراوەیە لە ساڵانی ١٩٥٠کانەوە لەناو وشەسازیی تۆپی پێی ئیسپانیادا بەکاردەھێنرا بۆ دیاریکردنی سەرکەوتنێک یان ئەنجامێکی چاوەڕواننەکراو. یەکێک لە سەرەتاترین بەکارھێنانەکانی لە ساڵی ١٩٥٦ بوو، لە یاریی کۆتاییی جامی ئەورووپا کە یانەی تۆپی پێی ڕیال مەدرید بە ئەنجامی ٤–٣ لە ستاد ڕیمسی بردەوە، دوای ئەوەی یارییەکە بە دوو گۆڵ لە بەرژەوەندیی ستاد ڕیمسەوە دەستی پێکرد. زاراوەکە بە شێوەیەکی نێودەوڵەتی لەدوای ٢٠١٧ەوە بەناوبانگ بوو، دوای ئەوەی یانەی تۆپی پێی بارسێلۆنا لە یانەی تۆپی پێی پاریس سان جێرمانی بردەوە بە ئەنجامی ٦–١ لە خولی پاڵەوانەکانی ئەورووپا. لەو کاتەوە، وشەی ڕیمۆنتادا'' لە زمانی ئیسپانیدا ھەناردەی زمانەکانی تری وەک فەڕەنسی، ئینگلیزی، و کوردی کراوە بۆ وەسفکردنی پلەبەرزکردنەوە یان گۆڕانکارییەکی بەرچاو، تەنانەت ھەندێک کات لە دەرەوەی گۆڕەپانی وەرزشیش بەکاردەھێنرێت، وەک لە سیاسەتدا. لە ساڵی ٢٠٢١دا، بۆ یەکەمجار وشەکە لەلایەن بڵاوکراوەکانی لارووسەوە خرایە فەرھەنگێکی فەڕەنسییەوە.

سەرچاوەکان

بەستەرە دەرەکییەکان 

زاراوە وەرزشییەکان
پەڕەکانی ڕوونکردنەوە